tomron87/hebrew-wikipedia-sentences-corpus huggingface dataset:
פרס "האישיות התקשורתית האנטי מוסלמית הבולטת ביותר של השנה" - 2003, מ - "הוועדה המוסלמית לזכויות אדם", ארגון שפיליפס עצמה תיארה כ"ארגון האחראי יותר מכל ארגון אחר בבריטניה לקידום הג'יהאדיזם של חומייני".
פרס מטעם אגודת העיתונות החופשית (דנמרק) (Trykkefrihedsselskabet), ל"עיתונאי המוכשר, האמיץ והבלתי מתפשר ביותר של השנה" - 2009.
מלאנוקס טכנולוגיות בע"מ הייתה חברת טכנולוגיה ישראלית רב-לאומית שהתמחתה בפיתוח וייצור של מוצרים ורכיבים אלקטרוניים למערכות תקשורת בטכנולוגיות InfiniBand ואתרנט, שיועדו להעברה מהירה של מידע בין שרתים ומערכות אחסון לשוק מחשוב הענן ולמרכזי נתונים.
היא הייתה חברה ציבורית שמניותיה נסחרו בנאסד"ק.
במרץ 2019 הודיעה חברת אנבידיה שתרכוש את חברת מלאנוקס תמורת 6.9 מיליארד דולר.
העסקה נסגרה סופית ב-26 באפריל 2020 וכל מניות החברה נרכשו במחיר 125$ למנייה ומלאנוקס הפכה ליחידה עסקית נפרדת באנבידיה.
מלאנוקס טכנולוגיות הוקמה במרץ 1999 על ידי איל וולדמן, שי כהן, מיכאל כגן, רוני אשורי, אוולין לנדמן, איתן זהבי, שמעון רוטנברג, אודי כץ ואלון וובמן.
את שם החברה הגתה אשתו של וולדמן מהמילים מילניום (millennium) והסיומת ox.
החברה החלה את דרכה כספקית של שבבי תקשורת בתקן InfiniBand שנועד להאיץ את תעבורת הנתונים בין שרתים ואביזרים שונים לרשת לפתרונות אחסון.
הארכיטקטורה אמורה לגרום לשיפור משמעותי בביצועים, באמינות ובשימוש של שרתי המחשבים.
בפברואר 2007 החברה הונפקה בנאסד"ק לפי שווי של כ-510 מיליון דולר.
ובהמשך השנה נרשמה למסחר בבורסה לניירות ערך בתל אביב במסגרת רישום כפול.
ביוני 2013 החברה החליטה למחוק את עצמה מהמסחר בבורסה לניירות ערך בתל אביב בנימוק של עודף רגולציה בשוק ההון הישראלי.
בנובמבר 2010 רכשה מלאנוקס את חברת וולטייר (Voltaire) מרעננה תמורת 218 מיליון דולרים במזומן.
וולטייר סיפקה פתרונות תשתית תקשורת ורשתות מחשבים למרכזי נתונים.
המיזוג של מלאנוקס ווולטייר יצר ספקית מובילה של פתרונות קישוריות.
בשנת 2016 נסחרה החברה לפי שווי של כ-2 מיליארד דולר.
ב-30 בספטמבר 2015 פורסם שמלאנוקס רוכשת את חברת השבבים הישראלית איזיצ'יפ, השוכנת אף היא ביוקנעם.
בשנת 2017 רכשה הקרן האקטיביסטית Starboard Value LP 10.7% ממניות מלאנוקס.
בינואר 2018 שלחה Starboard Value מכתב למחזיקי המניות, בו היא דורשת להחליף את כל הדירקטוריון.
אולם במאי, לאחר חודשים של עימות מתוקשר, הגיעו מלאנוקס ו-Starboard Value להסכם.
ב-11 במרץ 2019 הושג הסכם על רכישת החברה על ידי ענקית המחשוב האמריקאית אנבידיה, בסכום של 6.9 מיליארד דולר, והרכישה הושלמה באפריל 2020.
ב-11 בנובמבר 2020 עזב וולדמן, המייסד, את מלאנוקס ואנבידיה.
מטה החברה היה ביקנעם עילית.
בנוסף למלאנוקס היו שישה מרכזי פיתוח בישראל: בתל חי, תל אביב, רעננה, ירושלים, באר שבע וקריית גת.
למלאנוקס יש גם שלושה מרכזי פיתוח בשלוש ערים פלסטיניות: בעזה, בשכם וברוואבי.
המרכז הראשון בין השלושה הוקם ב-2010, ובעזה החלה החברה להעסיק עובדים ב-2016. בסך הכל מעסיקה החברה כ–100 עובדים פלסטינים, באמצעות קבלני משנה.
בחודש אפריל 2017, שכרה כ-15 קומות בצמד המגדלים "תאומי רובינשטיין" בתל אביב, בעת שעוד היו בבנייה.
בעולם היו למלאנוקס משרדים ומרכזי פיתוח בארצות הברית, סין, הודו, דנמרק, סינגפור, ואוקראינה.
מלאנוקס הייתה חברת פאבלס, כשאת הייצור עצמו של רכיבי החומרה שאותם מפתחת החברה היא מייצאת לקבלני ייצור, כדוגמת TSMC.
מְלֶאכֶת הַתּוֹפֵר היא אחת מהמלאכות האסורות בשבת וביום טוב, שמהותה חיבור שני דברים נפרדים זה לזה.
ככל מלאכות שבת, מקור איסור מלאכה זו הוא העבודות שנעשו להקמת המשכן, שבמהלך הקמתו היו תופרים את היריעות זאת לזאת.
מלאכה זו אסורה גם ביום הכיפורים וביום טוב.
מלאכת הקורע היא המלאכה ההפוכה למלאכת התופר.
הגדרת המלאכה היא חיבור שני אובייקטים באמצעות תפירה המתקיימת.
ובגמ' נחלקו מה נחשב תפירה המתקיימת, יש שכ' רק כשיש בה שלוש תפירות, מלבד קשירת ראשי החוט על מנת שהתפירה תתקיים, ויש שכ' דווקא בשלוש תפירות, גם ללא קשירה.
כמו כן, המותח חוט תפירה רופף ובכך מהדק את התפירה חייב גם כן משום מלאכה זו.
תולדת המלאכה (האסורה מהתורה גם כן) היא הדבקת ניירות ועורות זה לזה על ידי דבק.
היפוכה של מלאכה זו היא מלאכת קורע, ואין אדם חייב על מלאכת התופר אלא אם כן כדי להפריד את התפירה יש צורך לקרוע את הבגד (למרות שאפשר גם לעמול להוציא את ראשי החוטים).
בטעם גדר המלאכה הסתפקו האחרונים.
המנחת חינוך מסתפק מה תהיה ההלכה באדם שתפר שתי תפירות בבגד אחד, כל אחד במקום אחר.
לפי פרשנותו של הרב נתן גשטטנר, תלויה שאלה זו בחקירה הלכתית בגדר דין שתי תפירות, האם מדובר בשיעור מסוים כעין מלאכת כותב, או שמא בפחות משתי תפירות אין התפירה מתקיימת ולכן שתי תפירות נפרדות אינן נחשבות ל"תופר".
מלאכת קושר אף היא מהותה לקשור יחד שני דברים נפרדים.
חילוק אחר כתבו אחרונים, שבמלאכת תופר החוט המחבר הוא נפרד לשני הדברים המתחברים, בניגוד לקשור שהחוט עצמו שנקשר הוא גם הקושר.
באחרונים דנו בדין תפירה עם מחט אם מותרת, והאם איסורה מהתורה או מדברי חכמים.
באחרונים ישנו דיון לגבי תפירה רפואית בשבת (כאשר אין בכך פיקוח נפש).
בשמירת שבת כהלכתה פסק שאין תפירה רפואית נחשבת כתפירה, אולם הרב חיים יוסף דוד ווייס חלק על כך, אך התיר את התפירה במקרה של תפירה המתמוססת מאליה תוך מספר ימים, כך שהיא אינה מתקיימת.
מלאני אן אמרו היא זמרת ילידת ארצות הברית שגדלה באיי הבתולה הבריטיים.
הזוכה הראשונה של תוכנית המציאות "אקס פקטור" בגרסתה האמריקאית, ובפרס שכלל חוזה הקלטות של 5 מיליון דולר עם חברת סוני מיוזיק וסיקו מיוזיק.
נוסף לחוזה, היא הופיעה בפרסומת לפפסי, שעלתה לאוויר ב-NBC במהלך הסופרבול (5 בפברואר 2012).
אמרו נולדה במיאמי, פלורידה וגדלה בטורטולה, שבאיי הבתולה הבריטיים.
היא החלה לשיר בגיל 11 במחזות זמר שבבית הספר, במקהלות של כנסייה.
בשנת 2011, נבחנה אמרו לעונה הראשונה של The X Factor ארצות הברית לפני השופטים סיימון קאוול, פאולה עבדול, ניקול שרזינגר ואל.
ריד, בשיר "Listen" של ביונסה נואלס.
היא נבחרה ל-32 המועמדים הסופיים, בהמשך היא הופיעה בשירו של מייקל ג'קסון "Will You Be There" בביתו של המנטור שלה, קאוול.
בתחילה, סיימון לא העביר את מלאני לשלב ההופעות החיות אך מאוחר יותר, הפתיע אותה קאוול בביתה שבפלורידה, והזמין אותה חזרה לתחרות לאחר שהחליט שהוא עשה "טעות גדולה" כשלא כלל אותה.
בתוכנית הגמר שרה אמרו דואט עם אר.
קלי את שירו "I Believe I Can Fly" וסולו את השיר "Listen" של ביונסה.
בלילה שאחרי תוכנית הגמר, אמרו הוכתרה כמנצחת כאשר הייתה המתמודדת בגמר עם מרב הקולות של צופי התוכנית וזכתה בחוזה בשווי חמישה מיליון דולר.
בנוסף, מאחר שסיימון היה המנטור שלה, הוא זכה בתואר "המנטור המנצח".
מלאלה יוספזאי (בפשטו: ملاله یوسفزۍ, תעתיק מדויק: מלאלה יוספזי; נולדה ב-12 ביולי 1997) היא פעילה למען זכויות נערות מהעיר מינגורה ממחוז סוואט, ח'ייבר פח'טונח'ווה, פקיסטן.
היא ידועה בזכות פעילותה למען זכויות נשים בעמק סוואט, בו אסרו לעיתים אנשי ארגון הטליבאן על נשים ללמוד בבתי ספר.
ב-2013 הוענק ליוספזאי פרס סחרוב לחופש המחשבה ופרס האומות המאוחדות בתחום זכויות האדם, ובשנת 2014 הוכרזה ככלת פרס נובל לשלום, הצעירה ביותר מאז ומעולם שזכתה בפרס נובל.
מלאלה יוספזאי נולדה ב-12 ביולי 1997. היא נקראה "מלאלה", שם שמשמעותו "מוכת יגון", על שמה של מלאלה ממייוואנד, משוררת פשטונית ולוחמת.
שם משפחתה, יוספזאי, הוא שמו של שבט פשטוני גדול שדומיננטי בעמק סוואט בפקיסטן, יחול שם נולדה וחיה יוספזאי.
מלאלה מתגוררת במינגורה עם הוריה, ויש לה שני אחים.
יוספזאי רכשה את השכלתה במידה רבה על ידי אביה, זיודין יוספזאי, משורר, בעל בית ספר ופעיל חינוכי בעצמו, המפעיל רשת של בתי ספר.
כילדה הצהירה כי היא רוצה להיות רופאה, אך מאוחר יותר עודד אותה אביה להפוך לפוליטיקאית.
בתחילת 2009, בגיל 11, התפרסמה יוספזאי בזכות בלוג שכתבה עבור רשת השידור BBC בו היא מתארת את חייה תחת שלטון הטליבאן, נסיונותיהם להשתלט על העמק ודעותיה אודות חינוך לנערות.
בקיץ שלאחר מכן ערך הניו יורק טיימס סרטון תיעודי על חייה עת השתלט הטליבאן על האזור, השתלטות שהגיעה לשיאה בקרב השני של סוואט.
יוספזאי החלה להיות מוכרת ונתנה ראיונות בטלוויזיה וכתבי עת.
היא הייתה מועמדת לפרס השלום הבין-לאומי לילדים וזכתה בפרס השלום הלאומי לנוער, שנקרא מאוחר יותר על שמה.
ב-9 באוקטובר 2012 נורתה יוספזאי על ידי איש טליבאן חמוש עת חזרה לביתה באוטובוס מבית הספר כדור אחד פגע בראשה, בצווארה ובכתפה.
במהלך הימים הראשונים לאחר הפגיעה היא הייתה מחוסרת הכרה ובמצב קשה.
היא החלימה במהירות ושבה לפעילות.
קבוצה של 50 אנשי דת מוסלמים פרסמה פתווה נגד המתנקשים בחייה של יוספזאי.
ב-2013 זכתה באזרחות כבוד של קנדה.
ראש ממשלת בריטניה לשעבר, גורדון בראון, פתח עצומה באו"ם על שמה של יוספזאי, תחת הסלוגן "אני מלאלה", הקוראת לכך שכל ילדי העולם ילמדו בבתי ספר עד שנת 2015. בראון אמר כי ימסור את העצומה בנובמבר לנשיא פקיסטן, אסיף עלי זרדארי.
ב-2014 זכתה בפרס נובל לשלום בשיתוף עם קאילש סאטיארת'י.
יוספזאי היא האדם הצעיר ביותר שזכה בפרס מעולם.
בשנת 2015 גינתה את רצח סבין מהמוד.
בשנת 2021 התארחה בפרק האיחוד של חברים ובו רואיינה עם חברתה הטובה על רשמיה מהסדרה.
באוקטובר 2023 קראה להפסקת אש במלחמת חרבות ברזל.
באפריל 2024 ושוב בינואר 2025 תקפה את מדינת ישראל על רקע פעולותיה במלחמת חרבות ברזל.
הדעות בקשר למלאלה יוספזאי בפקיסטן שיקפו את חילוקי הדעות במדינה.
היו שראו בה גיבורה לאומית והיו כאלה שהתנגדו לפעילותה.
חומה יוסוף, בעל טור בעיתון הפקיסטני "Dawn", מנה שלוש טענות עיקריות מצד מבקריה בפקיסטן: פרסומה מדגיש את ההיבט השלילי ביותר בפקיסטן, אלימות הקיצונים.
הקמפיין החינוכי שלה מושפע מעקרונות מערביים.
ואחרון, הערצת המערב אליה היא צבועה שכן היא מתעלמת ממצב קורבנות אחרים לאלימות שגם הם חפים מפשע, כמו נפגעי הפצצות כלי הטיס הבלתי מאוישים האמריקאים.
העיתונאי אסד באיג תיאר אותה כמי שמצדיקה את תאוריית "משא האדם הלבן" של הקולוניאליזם והאימפריאליזם המערבי.
גורמים קיצוניים יותר בתקשורת הפקיסטנית אף תארו את יוספזאי כ"סוכנת של ה-CIA".
ב-9 בנובמבר 2021 הודיעה יוספזאי שהיא נישאה לאסר מאליק, מנכ"ל המרכז למצוינות בספורט הקריקט בפקיסטן.
מלאני ג'יין צ'יזהולם , המוכרת בכינוי "מלאני סי" (Melanie C), היא זמרת בריטית וכותבת שירים, שחקנית ואשת עסקים.
צ'יזהולם התפרסמה כחלק מלהקת הבנות המצליחה ה"ספייס גירלז" באמצע שנות ה-90.
ב"ספייס גירלז" נקראה מל סי או מלאני סי, וכינויה בלהקה היה "ספורטי ספייס".
סיירה בהופעות עם הלהקה ומכרה מעל 100 מיליון תקליטים ברחבי העולם.
כאומנית סולו, צ'יזהולם מכרה מעל 12 מיליון תקליטים.
אלבום הבכורה שלה יצא בשנת 1999 ומכר ארבעה מיליון עותקים.
אלבומה השני יצא לאור בשנת 2003, האלבום השלישי יצא בשנת 2005, אלבומה הרביעי בשנת 2007, אלבומה החמישי יצא בשנת 2011 והאלבום השישי שלה בשנת 2012. צ'יזהולם הייתה מועמדת לפרסי המוזיקה הבריטית.
בפברואר 2009 נולדה לה בת.
מלאנז'ה (בפורטוגזית: Malanje או Malange) היא עיר בצפון-מערב אנגולה ובירת המחוז הקרוי על שמה.
העיר מרוחקת 350 ק"מ דרום-מזרחית לבירה לואנדה ולפי מפקד האוכלוסין האחרון של אנגולה משנת 2024, אוכלוסיית העיר מנתה 377,603 תושבים.
בסביבת העיר נמצאים מפלי קלאונדולה (Calandula), תצורות הסלע של פונגו אנדונגו (Pungo Andongo) וסכר קפנדה (Capanda).
האקלים הוא לרוב לח, ממוצע הטמפרטורות נע בין 20–24 מעלות צלזיוס וכמות המשקעים נעה בין 900 ל-130 מ"מ בעונה הגשומה (אוקטובר-אפריל).
במאה ה-19 נוסדה מלאנז'ה על ידי מתיישבים פורטוגזים.
סלילתה מסילת הברזל בין מלאנז'ה לבין הבירה לואנדה ברמות הפוריות, החלה ב-1885. בסביבת העיר השתרע אזור גידול הכותנה העיקרי של המושבה שהיה המניע להתפתחותה.
העיר התפתחה באמצע המאה ה-19 כשוק פתוח ברמת אנגולה המרכזית.
בהיותה בגובה של 1333 מטרים מעל פני הים, האקלים במלאנז'ה הוא טרופי יבשתי האידיאלי לסוגים מסוימים של גידולים חקלאיים.
העיר התפתחה כמרכז חשוב לשירותי חקלאות, תעשייה ומסחר.
ענפי היצור שלה הם: כותנה, טקסטיל, קפה, פירות ותירס.
מבני הציבור בעיר כללו בית קולנוע, בית חולים, תחנת רכבת ושדה תעופה.
נסיגת הפורטוגלים מאנגולה, קבלת העצמאות ולאחר מכן מלחמת האזרחים באנגולה בשנים 1975–2002 הקשו מאוד על ייצור הכותנה, הקפה והתירס.
מלאנז'ה נהרסה חלקית במהלך מלחמת האזרחים אך מאמצי בניה מחדש בשנים שלאחר סיום המלחמה הצליחו להניע תהליך של פיתוח העיר וסביבותיה.
בתקופה הקולוניאלית הוקם בעיר שדה תעופה שכיום מתקיימות בו טיסות אל עיר הבירה לואנדה.
סלילתה של מסילת הברזל בין לואנדה למלאנז'ה החלה בשנת 1885. לאחר מלחמת האזרחים הוחל בשיקום הקו ההרוס.
מלאן קומונה צרפתית במחוז סיין א מארן בחבל איל-דה-פראנס, שבצפון-מרכז צרפת.
מלאן היא מפרברי פריז, וממוקמת כ-41 קילומטר דרומית-מזרחית ממרכז פריז.
מלאן, בשמה הלטיני Meledunum, נודעה כבר במאה הראשונה לספירה, ויוליוס קיסר בספרו מלחמת גאליה מציין פרטים אודותיה.
העיירה שימשה כתחנת רענון לסוסי השליחים בדרך הרומית העתיקה.
כיום העיר משמש כמרכז מנהלי חשוב באזור, ובעיר התחנה הסופית של קו D של ה-RER.
בתקופת בעלי התוספות היה במלאן יישוב יהודי, ובו חי ופעל רבינו משולם ממלאן, תלמידו ובר פלוגתא של רבנו תם.
מלאני ג'וי היא פסיכולוגית חברתית אמריקאית ופעילה טבעונית, בולטת בעיקר כמי שטבעה את המושג "קרניזם".
היא פרופסור לפסיכולוגיה וסוציולוגיה באוניברסיטת מסצ'וסטס בבוסטון, נשיאת עמותת "Beyond Carnism", קבוצת תמיכה ללא כוונת רווח אשר ייסדה בשנת 2010.
ב-1989 חלתה ג'וי בעקבות אכילת המבורגר נגוע בחיידק קמפילובקטר.
לדבריה, זו הייתה אחת החוויות הגרועות ביותר בחייה, וגם אחת הטובות ביותר, משום שהייתה זו נקודת מפנה.
בעקבות המחלה, ג'וי הפסיקה לאכול בשר ועברה בהדרגה לטבעונות.
שינויי התזונה הביאו לשינוי במודעות ובתפיסה: "לא ראיתי דברים אחרים, ראיתי את אותם דברים באופן שונה", היא אומרת.
מאז עסקה במחקר הפסיכולוגיה של אכילת בשר.
ספר זה תורגם לשפות רבות.
ב-2013 קיבלה ג'וי בבית הנבחרים הבריטי את אות האהימסה, על עבודתה לקידום אי-אלימות.
משנת 2022 מגישה ג'וי פודקאסט בשם "Just Beings" יחד עם אוונה לינץ', העוסק בהיבטים פסיכולוגיים של הרגלים מזיקים ואי-צדק.
על פי ג'וי, מטרת הפודקאסט היא "שינוי צורת החשיבה שלנו כדי ליצור עולם טוב יותר עבור בני האדם, בעלי החיים וכדור הארץ - ובו בזמן לשפר את חיינו האישיים ומערכות היחסים שלנו."
Strategic Action for Animals ("פעולה אסטרטגית למען בעלי החיים"), 2008
Why We Love Dogs, Eat Pigs, and Wear Cows, 2011. בתרגום עברי: הפרה שבחדר: הפסיכולוגיה של אכילת בשר, מהדורה מותאמת לישראל, תרגום: דבי אילון, עורכות: נגה אלבלך ודבי אילון, קו אדום, הוצאת הקיבוץ המאוחד, 2017
Beyond Beliefs ("מעבר לאמונות"), ספר בנושא מערכות יחסים בין טבעונים ללא-טבעונים, 2018
Powerarchy (הלחם של "כוח והיררכיה"), 2019
מלאני אדל מרטינז היא זמרת, שחקנית, במאית ופזמונאית אמריקאית ממוצא לטיני.
מלאני מרטינז מוכרת בזכות תוכנית המציאות "The Voice".
2012: תחילת הקריירה ו-The Voice
ב-2012, מרטינז הפכה למתמודדת בעונה השלישית של תוכנית הריאליטי" The Voice", שם שרה באודישן את "Toxic", של בריטני ספירס, ונבחרה להיות בצוות המתמודדים של המנטור אדם לוין.
בשלב הראש בראש, מרטינז התחרתה מול קייטלין מישל.
הן שרו דואט של השיר "Lights", של הזמרת הבריטית אלי גולדינג.
מרטינז ניצחה ועברה לשלב הנוק-אאוט.
בשלב הנוק-אאוט, מרטינז צוותה יחד עם סאם ג'יימס.
היא נבחרה לשיר את השיר "Bulletproof", של הלהקה La Roux.
אדם לוין (המנטור שלהם), החליט להדיח את ג'יימס ולהמשיך עם מרטינז לשלב ההופעות החיות.
בשבוע הראשון של שלב ההופעות החיות, מרטינז שרה את השיר "Hit The Road Jack".
מרטינז לבסוף הודחה על ידי הצבעת הקהל בשבוע החמישי, ביחד עם אמנדה בראון, מה שהשאיר את לוין ללא מתמודדים.
בתגובה, מרטינז השיבה; "אני אף פעם לא ציפיתי להגיע כל כך רחוק, זה הרבה מעבר למה שאי פעם חלמתי עליו.
אני פשוט כל כך שמחה שקיבלתי את ההזדמנות להביע את עצמי בתור אומנית ולגעת בלבבות של אנשים, כי זאת המטרה הכי חשובה."
לאחר התוכנית, מרטינז החלה לעבוד באופן עצמאי על חומר מקורי.
היא הוציאה את סינגל הבכורה שלה, "Dollhouse" ב-22 באפריל 2014, ביחד עם וידאו קליפ.
ב-7 באפריל 2014, מרטינז הודיעה כי היא חתומה אצל אטלנטיק רקורדס ושהיא תצא לסיבוב הופעות.
היא בנוסף הודיעה שהמיני-אלבום שלה, Dollhouse, יצא ב-19 במאי 2014.
ב-28 ביוני 2015, מרטינז הוציאה את הסינגל "Pity Party" מאלבום הבכורה שלה, Cry Baby.
ב-10 ביולי 2015, מרטינז הוציאה את הסינגל השני, "Soap".
הסינגל הגיע למקום 12 במצעד השירים הדיגיטליים בז'אנר אלטרנטיבי, ומקום 16 במצעד השירים הדיגיטליים בז'אנר פופ.
Cry Baby יצא ב-14 באוגוסט 2015, עם שבחים רבים.
האלבום הגיע בפעם הראשונה למקום 6 במצעד ה-200 הטובים ביותר של בילבורד.
מרטינז בנוסף הוציאה סינגל מיוחד לכבוד חג המולד, בשם "Gingerbread Man" ב-23 בדצמבר 2015. הווידאו קליפ לשיר "Cry Baby" יצא ב-14 במרץ 2016. הווידאו קליפ לשיר "Mad Hatter" יצא ב-23 בספטמבר 2017.
במרץ 2017, הביעה את רצונותיה להפיק סרט המספר את סיפורו של כל שיר מתוך אלבומה השני, והסבירה "אני כרגע כותבת סרט...
אני הולכת להקדיש את השנה לעבוד עליו, לביים, לצלם, איפור והכל כך שזו עבודה רבה".
ב-15 במאי 2019, מרטינז העלתה את הטריילר הרשמי שלה ביוטיוב הראשון טיזר לאלבום החדש ולסרט, שנקראים K-12, כאשר עטיפת האלבום נחשפה יום לאחר מכן באמצעות אינסטגרם שלה.
בעוד שהסרט עצמו היה זמין בבתי הקולנוע הנבחרים ברחבי העולם, מרטינז גם פרסמה את הסרט בעמוד הרשמי שלה ביוטיוב הסרט עצמו נכלל גם באלבום K-12.
במהלך ריאיון ל-"PeopleTV", סיפרה מרטינז שיש לה שני סרטי המשך ושני אלבומים עתידים המתוכננים להמשיך בעקבות אלבום הסרט והסרט "K-12".
לאחר מכן היא הכריזה על גרסת ה-Deluxe, של האלבום כאשר גרסת הדלוקס ל-K-12, תקרא הכותרת After School, אשר יצא ב-25 במאי 2020. באותה השנה, שירה "Play Date" משנת 2015, זכה להצלחה בינלאומית מחודשת כאשר הפך ללהיט בטיקטוק.
השיר הצליח לצבור מיליוני השמעות בספוטיפיי, תוך שצבר מיליוני צפיות ביוטיוב וזאת, בנוסף לכך שצבר מיליוני צפיות בטיקטוק עצמו.
בשנת 2020, הוציאה את "Fire Drill".
בשנת 2021, עדכנה מרטינז את הביוגרפיה שלה באינסטגרם, לפיה היא משתמשת בשם הפנייה she/they.
מלאני אן ספקה-שקריק הייתה זמרת-יוצרת אמריקאית.
היא ידועה בשם הבמה מלאני ולעיתים מלאני ספקה.
היא מוכרת בעיקר מלהיטיה "Brand New Key", "Ruby Tuesday", "What Have They Done to My Song Ma", והשיר על הופעתה בפסטיבל וודסטוק בשנת 1969 "הניחו (נרות בגשם)" .
מלאני נולדה וגדלה בשכונת אסטוריה שבקווינס, ניו יורק.
סאפקה (1924–2009), היה ממוצא אוקראיני, ואמה זמרת הג'אז, פאולי "פולי" אלטומאר ברטולו (1926–2003), הייתה ממוצא איטלקי.
הופעת הבכורה של מלאני בפומבי הייתה בגיל ארבע בתוכנית הרדיו "Live Like A Millionaire" בביצוע השיר "Gimme a Little Kiss".
היא למדה בבית הספר התיכון לונג ברנץ' ואחר כך בבית הספר רד באנק בניו ג'רזי, וסיימה את הלימודים ב-1966.
בשנות ה-60 של המאה ה-20, בתחילת הקריירה שלה, הופיעה מלאני ב"אינקוול", בית קפה בלונג ברנץ'.
אחרי סיום הלימודים, הוריה התעקשו שהיא תלמד בקולג', והיא למדה משחק באקדמיה האמריקאית לאמנויות הדרמה בניו יורק, שם היא החלה לשיר במועדוני פולק בגריניץ' וילג', כגון The Bitter End וחתמה על חוזה ההקלטות הראשון שלה.
חברת התקליטים הראשונה שהחתימה אותה הייתה קולומביה רקורדס בארצות הברית.
בהמשך חתמה בחברת התקליטים בודהה רקורדס, וזכתה להצלחה במצעדים באירופה.
השיר "Bobo's Party" הגיע ב-1969 למקום הראשון במצעד בצרפת.
כתוצאה מהפופולריות שלה באירופה הופיעה מלאני בתוכניות טלוויזיה כגון "Beat-Club" במערב גרמניה.
אלבום הבכורה שלה קיבל ביקורות חיוביות במגזין הבילבורד.
בהמשך 1969 היה שירה "Beautiful People" ללהיט בהולנד.
מלאני הייתה אחת משלוש נשים סולניות שהופיעו בפסטיבל וודסטוק ב-1969. בפסטיבל היא קיבלה השראה לשירה "הניחו (נרות בגשם)", מהקהל שהדליק נרות בהופעה שלה.
השיר הפך ללהיט באירופה, אוסטרליה, קנדה ובארצות הברית.
בצד ב' של התקליטון הקריאה מלאנה את מילות השיר "Candles in the Rain".
הסינגל היה הראשון שהגיע לעשרת המקומות הראשונים בארצות הברית, והגיע למקום שישי בבילבורד הוט 100, וזכה להצלחה בין-לאומית.
הלהיטים הבאים שלה היו וגרסת הכיסוי של השיר "Ruby Tuesday" של הרולינג סטונז.
ב-1970 הייתה מלאני האמן היחיד שהתעלם מצו בית משפט שאסר את קיומו של פסטיבל הרוק פאוור רידג', שנערך בין 31 ביולי ל-2 באוגוסט אותה שנה.
היא ניגנה על במה מאולתרת הבנויה ממשאיות של "מיסטר סופטי".
ב-7 עד 9 באוגוסט 1970 הופיעה מלאני בפסטיבל שדות התות במוספורט פארק שבאונטריו.
עוד השתתפה בפסטיבל האי וייט שנערך בין 26 ל-30 באוגוסט 1970 באפטון דאון, שם הוצגה על ידי קית' מון וזכתה לתשואות.
ב-2010 הופיעה שוב בפסטיבל האי וייט.
ביוני 1971 הופיעה מלאני בגלסטונברי פייר (שבהמשך נקרא פסטיבל גלסטונברי) באנגליה.
ב-2011 הופיעה שוב בגלסטונברי במופע לציון 40 שנה לפסטיבל המקורי.
מלאני עזבה את חברת התקליטים בודהה רקורדס כשהתעקשו שהיא תוציא אלבומים לפי דרישה.
ב-1971 הקימה לייבל משלה בשם "Neighborhood Records" יחד עם בעלה והמפיק שלה פיטר שקריק.
הלהיט הגדול שלה בארצות הברית בלייבל זה היה "Brand New Key" (הידוע גם בשם "The Roller Skate Song") משנת 1972. הסינגל מכר יותר משלושה מיליון עותקים ברחבי העולם.
ב-1997 היה השיר בפסקול הסרט "לילות בוגי".
מלאני סקרופאנו היא שחקנית קנדית.
היא ידועה בשל גילום דמותה של רבקה בסדרת הדרמה הקומית "להיות אריקה", תפקידה בתור אוקטובר בסדרת המוקומנטריה "Pure Pwnage".
בהמשך, כיכבה בתפקיד הראשי בסדרת הפנטזיה "The Listener" (2014-2012) ובסדרת הפנטזיה האפלה "ויינונה ארפ" (2021-2016).
סקרופאנו גדלה באוטווה שבאונטריו, קנדה.
אביה הוא מהנדס ואמה עובדת ממשלתית.
היא התחילה לדגמן בגיל 13, ובהמשך התחילה גם לקבל תפקידי משחק.
סקרופאנו נשואה לג'ף ולהם שני בנים
סקרופאנו ילדה את בנה הבכור הארי באפריל 2013 ואת בנה השני טדי באפריל 2017; את כל העונה השנייה של "ויינונה ארפ" היא צילמה כשהיא בהריון.
בשנת 2025 החלה הקרנת סדרת טלוויזיה "תחייה" בהשתתפותה.
+שנהסרטתפקידהערות2008Baby Bluesמאני וייט2009A Good Mealננסיהמסור 6ג'ינה2011Citizen Gangsterאן רוברטס2012The Conspiracyשרה2014Wolvesגייל טימינסNurse 3Dרייצ'ל אדמסרובוקופאישה2015Mangiacakeטסה2016A Sunday Kind of LoveאמהHappily Ever Afterליסה2018Birdlandמרלי ג'יימס2019מי שעומד מאחורי...אמילי לה דומס2020ההשתקהדבי2022The End Of Sexוונדי
+שנהסדרהתפקידהערות2002לא לבושהאיזבל2003Mob Storiesחברה של מנארדפרק: "Don of St.
תפקיד ראשי (עונות 4–5); 24 פרקים2013Rewindג'סיקה נוקססרט טלוויזיה של Syfyדגראסי - הדור הבאמרדית' פוקס2 פרקים2015Gangland Undercoverסוזנהתפקיד ראשי, 6 פרקיםKiller Crushטיילר יורקסרט טלוויזיה של Lifetime2016Damienורוניקה6 פרקיםהשורד המיועדליסה ג'ורדן4 פרקים2016–2021ויינונה ארפויינונה ארפתפקיד ראשי (4 עונות); 49 פרקים
גם במאית הפרק: "Look at Them Beans"2016–הווהלטרקניגברת מק'מאריתפקיד ראשי (עונות 6–2; 8 ואילך);17 פרקים2018Frankie Drake Mysteriesג'ני שאופרק: "Ties that Bind"ריזוטוולנטינה קוסטלותפקיד ראשי (עונה 2); 8 פרקים2021SurrealEstateהרפר נורת'פרק: "For Sale by Owner"
גם במאית 2 פרקים2022מסע בין כוכבים: עולמות חדשים ומשוניםקפטן בייטל6 פרקיםWelcome to Mama'sאיימיסרט טלוויזיה של הולמרקבני הרדיבמאית (2 פרקים)2025תחייהדיינה סייפרסתפקיד ראשי; 10 פרקים
שנהפרסקטגוריהמועמדתתוצאהסימוכין2017פרסי E!Girl on Topויינונה ארפ 2018פרסי המסך הקנדייםבחירת הקהלמלאני סקרופאנו
מלאני ג'וי פֶּרקינס (נולדה ב-13 במאי 1987) היא יזמית טכנולוגיה אוסטרלית, שהקימה בשיתוף ומשמשת מנכ"לית של קנבה (Canva), אפליקציית עיצוב מקוונת, אשר מקלה על הליך העיצוב הגרפי למשתמשים ללא ידע בתחום.
מלאני היא אחת הנשים הצעירות המובילה "יוניקורן", כלומר חברת הזנק בשווי של מעל מיליארד דולר.
מלאני גייסה יותר מ-166 מיליון דולר ממשקיעים בפרופיל גבוה כולל לארס רסמוסן, מייסד גוגל מפות, סמנכ"ל הכספים של Yahoo, קן גולדמן, וקרנות כגון Bond, General Catalyst, Felicis Ventures ו-Blackbird.
היא למדה בקולג' הלב הקדוש, והחלה במיזם הראשון שלה כאשר היא הייתה בת 14 בלבד, עסק ליצירה צעיפים בעבודת יד, שמכרה בחנויות ושווקים ברחבי פרת'.
שווי החברה שייסדה, קנבה, הוערך בפברואר 2020 בכ-4.7 מיליארד דולר.
השווי התעדכן ל15 מיליארד דולר ב-2021.
מלאני פונטנה היא יוטיוברית, זמרת, וכותבת שירים אמריקאית.
מלאני פונטנה נולדה בעיירה בקונטיקט.
בגיל 18 היא עברה לניו יורק.
בהיותה בעיר היא עבדה כזמרת וכתבה שירים לזמרים אחרים.
בשנת 2011 היא כתבה שיר לג'סטין ביבר שנכלל באלבומו "Under the Mistletoe".
בשנת 2013 השיר שלה לראשונה נכלל במצעד הפזמונים של בילבורד.
בשנת 2014 היא הייתה שותפה לכתיבת שיר נורווגי לאירוויזיון.
בשנת 2016 היא כתבה שיר לבריטני ספירס שנכלל באלבום "Glory".
בשנת 2017 היא כתבה חמישה שירים לאלבום החדש של ארון קרטר.
בשנת 2019 השתתפה יחד עם בעלה בכתיבת השיר "Boy with Luv" שהגיע תוך יומיים ל-100 מיליון השמעות ביוטיוב.
באוקטובר אותה שנה היא כתבה שיר לוונג'י שנכנס לאלבומה החדש.
מלאנג סאר הוא כדורגלן צרפתי המשחק בעמדת הבלם בלאנס.
סאר הוא יליד ניס, שהצטרף לקבוצה המקומית של ניס כבר בגיל שש.
שער זה הפך אותו לשחקן הצעיר השני בתולדות הליגה אשר הבקיע כבר במשחקו הראשון.
לאחר המשחק, סאר הקדיש את השער לקורבנות פיגוע הדריסה בניס.
ב-7 בנובמבר של אותה השנה, סאר חתם על החוזה המקצועי הראשון שלו עם ניס, כשבאותה העונה הוא רשם למעלה משלושים הופעות במדי הקבוצה, שסיימה במקום השלישי.
ב-10 באוגוסט 2019, במחזור הפתיחה של עונת 20–2019, סאר רשם את הופעתו המאה במדי ניס בכל המסגרות, כשאותו משחק הסתיים בניצחון קבוצתו 1–2 על חשבונה של אמיין.
החוזה שלה הסתיים ב-30 ביוני 2020 והוא הפך לאחר מכן לשחקן חופשי.
ב-27 באוגוסט 2020, צ'לסי הודיעה על החתמתו של סאר בחוזה לחמש שנים, כשאת העונה הראשונה שלו בקבוצה הוא ישחק כמושאל, וב-6 באוקטובר הושאל לפורטו.
ב-21 באוקטובר ערך את הופעתט הבכורה בהפסד 3-1 למנצ'סטר סיטי בליגת האלופות.
ב-22 בספטמבר 2022 ערך את הופעתו הבכורה בצלסי.
סאר ייצג את הנבחרת הצרפתית במגוון גילאים של נבחרות הנוער שלה, כשבספטמבר 2016, הוא נמנה לקפטן הנבחרת עד גיל 18 לקראת טורניר לימוז'.
כעבור שנתיים, הוא אישר שהתאחדות הכדורגל הסנגלית ניגשה אליו על מנת לשכנע אותו לייצג את הנבחרת הסנגלית.
לעומת זאת, הוא סירב והודיע שהוא בוחר להמשיך לייצג את צרפת.
סאר הוא ממוצא סנגלי עקב הגירתם של הוריו מצרפת לפני לידתו.
מלאני אן סטנסברי היא פוליטיקאית אמריקאית, המכהנת כחברת בית הנבחרים של ארצות הברית מטעם מחוז הקונגרס הראשון של מדינת ניו מקסיקו, שבתחומו נמצאים רוב העיר אלבקרקי ופרווריה.
היא נבחרה לתפקיד בבחירות מיוחדות שהתקיימו בראשית יוני 2021, בעקבות התפטרותה של נציגת המחוז דב האלנד לשם מינויה לתפקיד מזכירת הפנים של ארצות הברית.
כמו כן, בשנים 2019–2021 הייתה חברת בית הנבחרים המדינתי של ניו מקסיקו.
סטנסברי נולדה בפרמינגטון שבצפון ניו מקסיקו, וגדלה באלבקרקי.
לאחר שסיימה את לימודיה בבית הספר התיכון סיבולה, בשנת 2002 השלימה סטנסברי במכללת סנט מרי של קליפורניה (Saint Mary's College of California) לימודי תואר ראשון באקולוגיה אנושית ובמדעי הטבע.
לאחר מכן, בשנת 2007, קיבלה מאוניברסיטת קורנל תואר שני בסוציולוגיה חקלאית עם תחום התמחות משני במדעי עמים ילידים בארצות הברית.
סטנסברי החלה את נתיבתה המקצועית כמדריכה אקולוגית במוזיאון להיסטוריה ומדע של ניו מקסיקו.
כעמיתת הבית הלבן עבדה כיועצת מדיניות במועצה לשוויון אקלימי.
מאוחר יותר הייתה יועצת במעבדות סנדיה הלאומיות וכבוחנת מיזמים במשרד הניהול והתקציב במהלך נשיאותו של ברק אובמה.
בהמשך נמניתה בין חברי הסגל של ועדת האנרגיה ומשאבי הטבע של הסנאט של ארצות הברית והייתה עוזרת אישית לסנאטורית מריה קנטוול.
בבחירות האמצע שהתקיימו בשנת 2018 התמודדה סטנסברי ללא התנגדות אל בית הנבחרים של ניו מקסיקו במחוז הבחירה ה-28. ביום הבחירות גברה על ג'ימי צ'ארלס הול, נציג המחוז המכהן מטעם המפלגה הרפובליקנית, בפער בן כעשרה אחוזים.
בבחירות 2020 התמודדה פעם נוספת ללא התנגדות בבחירות המקדימות של המפלגה הדמוקרטית, ובבחירות הכלליות גברה על מועמד המפלגה הליברטריאנית רוברט וילנקורט ועל תומאס ר.
בבית הנבחרים המדינתי הציגה סטנסברי חקיקה לשיפור שימור האנרגיה וניהול משאבי המים של נוי מקסיקו.
לאחר מינויה של דב האלנד למזכירת מחלקת הפנים של ארצות הברית בידי הנשיא ג'ו ביידן, הכריזה סטנסברי על השקת מסע הבחירות שלה לבית הנבחרים האמריקאי לשם מילוי מקומה של האלנד.
בסבב ההצבעה הראשון של חברי הוועד המנהל במפלגה הדמוקרטית המדינתית, סטנסברי הגיעה למקום השני אחרי אנטואנט סדילו לופז, חברת הסנאט של ניו מקסיקו, ואוטומטית העפילה לסיבוב שני.
בסיבוב השני של ההצבעה ניצחה את סדילו לופז בפער של שישה קולות בלבד.
מכיוון שאף רפובליקני לא ייצג את המחוז מאז 2009, העיתון "Santa Fe New Mexican" הצביע על סטנסברי כמועמדת הבטוחה לזכייה בבחירות המיוחדות.
סטנסברי ניצחה את חבר הסנאט המדינתי מארק מורס הרפובליקני ב-1 ביוני, ונבחרה אל בית הנבחרים של ארצות הברית.
בשאלון שיצר המכון "Adelante Progressive Caucus", התחייבה סטנסברי לתמוך בחקיקות שיעניקו מדיקר לכל, והביעה תמיכה באיסור פדרלי על כלי נשק, במתן מעמד מדינה לוושינגטון הבירה, בביטול חובות הלוואות סטודנטים, בלגליזציה של סמים קלים ובמדיניות פרוגרסיביות אחרות.
ב-14 ביוני 2021 סטנסברי הושבעה לתפקידה בקונגרס האמריקאי.
מלאני ג'יין לינסקי היא שחקנית ניו זילנדית.
את הופעת הבכורה שלה על המסך עשתה בסרט "יצורים שמימיים" (1994) וזכתה לשבחים על גילומה של הרוצחת המתבגרת פולין פארקר.
לאחר המעבר לארצות הברית, לינסקי נודעה כשחקנית אופי, וזכתה להכרה בשל שילוב של פרויקטים קולנועיים כגון "חשיפה" (אנ') (2003), "גיבורי הדגל" (2006), "תלוי באוויר" (2009), "צלו של ביל" (2009), "כמה טוב להיות פרח קיר" (2012) ו"אל תסתכלו למעלה" (2021).
בטלוויזיה, לינסקי זכתה לפרסום עם גילומה של רוז בסיטקום "שני גברים וחצי" (2003–2015) ברשת CBS, וגילמה את מישל פירסון בסדרה "כולנו יחד" (אנ') (2015–2016) ברשת HBO.
לאחר שכיכבה בתור מולי סטרנד בעונה הראשונה של "קאסל רוק" (2018) ברשת הולו, לינסקי הופיעה בתור רוזמרי תומסון במיני-סדרה "גברת אמריקה" (2020) מבית FX וגילמה את בטי גור במיני-סדרה "קנדי" (אנ') (2022); גם הוא של הולו.
כיום היא מגלמת את שאונה בסדרה "הצהובות" (2021–הווה) מבית שואוטיים, תפקיד שעבורו הייתה מועמדת לפרס אמי לבידור בפריים טיים לשחקנית ראשית בסדרת דרמה לשנת 2022.
לינסקי נולדה בעיר ניו פלימות' בניו זילנד, לקיי לינסקי, אחות לשעבר, וטים לינסקי, מנתח אורתופדי.
היא הבכורה מבין חמישה אחים, ויש לה שלושה אחים ואחות אחת.
שם המשפחה שלה הוא אירי.
במהלך ילדותה, משפחתה של לינסקי עברה לאנגליה לשנה לפני שחזרה לניו זילנד.
במהלך לימודיה בבית הספר התיכון הייתה מעורבת במחלקה לדרמה ובהצגות בבית הספר.
לאחר התיכון למדה לינסקי באוניברסיטת ויקטוריה בוולינגטון.
לינסקי עשתה את הופעת הבכורה שלה כשחקנית בגיל 16, בכיכובה לצד קייט וינסלט בסרט "יצורים שמימיים" של פיטר ג'קסון, מותחן דרמה פסיכולוגי.
הסרט זכה לשבחים עם יציאתו לאקרנים בשנת 1994.
על כיכובה בסרט לינסקי נבחרה לשחקנית הטובה ביותר בטקס פרסי הסרטים של ניו זילנד בשנת 1995.
לאחר פער של שנתיים - שבמהלכן למדה באוניברסיטה, הייתה לה הופעת קמע בסרט "עיר הרשע" של פיטר ג'קסון (1996).
לינסקי השיגה תפקיד ראשי בסרט הדרמה העצמאי "Foreign Correspondents", שצולם בלוס אנג'לס ב-1997 וזכה לתשומת לב בזכות השימוש שלו במימון המונים, אסטרטגיה שנחשבה ל"פורצת דרך" באותה תקופה.
באותה שנה, היא לוהקה לתפקיד אחותה החורגת של דרו ברימור בסרט "עכשיו ולתמיד".
הסרט זכה להצלחה מסחרית עם יציאתו לאקרנים ב-1998.
ב-1999 הופיע לינסקי בארבעה סרטים: קומדיית הנוער "Detroit Rock City"; עיבוד ל"גן הדובדבנים" של אנטון צ'כוב; דרמת הגנגסטרים הבריטית "Shooters"; ולהיט הפולחן "יחידה במינה".
לאחר מכן, לוהקה לתפקיד החברה הטוב ביותר של פייפר פראבו בקומדיה הרומנטית "חופשיות על הבר", וחזרה לניו זילנד כדי לככב בתפקיד אליס בסרט "Snakeskin", שהוקרן בפסטיבל קאן.
בשנת 2002, השתתפה בקומדיה הרומנטית "אין כמו אלבמה" לצד ריס וית'רספון.
לאחר מכן, היא הופיעה לצד קייטי הולמס במותחן הפסיכולוגי "Abandon".
באותה שנה, היא עשתה את הופעת הבכורה שלה בטלוויזיה ב-"Rose Red", מיני סדרה שנכתבה על ידי סטיבן קינג.
בשנת 2003, לינסקי שיחקה את התפקיד של איימי ברנד - כתבת ב"ניו ריפבליק" - ב"חשיפה".
מאוחר יותר באותה שנה, היא קיבלה את תפקידה של רוז, השכנה הערמומית אך החביבה של צ'ארלי הארפר (בגילומו של צ'ארלי שין) בסיטקום של רשת CBS, "שני גברים וחצי".
לאחר שהופיעה בתחילה בפרק הפיילוט כהופעת אורח, לינסקי הפכה לדמות ראשית, והמשיכה להופיע לעיתים קרובות במהלך שתי העונות הראשונות של התוכנית.
אף על פי שעזבה את צוות השחקנים הראשי בשנת 2005 כדי להתרכז בעבודת קולנוע - היא המשיכה להופיע בסדרה עד סיומה בחודש פברואר 2015.
בשנת 2006 הופיעה לינסקי בסרט המלחמה בבימויו של קלינט איסטווד, "גיבורי הדגל".
בשנה שלאחר מכן, היא גילמה את אחת הדמויות הראשיות - אישה שנואשת להתרחק מבעלה המתעלל - בסדרת הטלוויזיה "דרייב", אשר בוטלה על ידי FOX באמצע העונה הראשונה שלה.
בשנת 2008, ללינסקי היה תפקיד משנה במיני-סדרה המערבית בת שלושה חלקים, "Comanche Moon", ששודרה ברשת CBS.
מאוחר יותר באותה שנה, היא חזרה שוב לניו זילנד כדי לככב בדרמה הרומנטית "Show of Hands", עליה זכתה במועמדות לשחקנית הטובה ביותר בטקס פרסי הסרטים והטלוויזיה של קוואנטס.
לינסקי קיבלה ביקורות טובות בשנת 2009 על הופעתה בסרט "Away We Go", דרמה קומית בבימויו של סם מנדס, שם גילמה אישה שסבלה מסדרה של הפלות.
לאחר מכן, היא כיכבה כאשתו של מאט דיימון, ג'ינג'ר, בדרמה הביוגרפית הקומית של סטיבן סודרברג "המודיע!".
כמו כן, ב-2009, לינסקי הופיעה כארוסתו ההריונית של אדוארד נורטון בקומדיה השחורה "צלו של ביל" של טים בלייק נלסון - וכאחותו הצעירה של דמותו של ג'ורג' קלוני בסרט "תלוי באוויר".
האחרון, שביים ג'ייסון רייטמן, היה מועמד בשש קטגוריות - כולל הסרט הטוב ביותר - בטקס האוסקר ה-82.
בשנת 2010, ללינסקי היה תפקיד ב"Helena from the Wedding".
בשנה שלאחר מכן, היא שיחקה לצד קורט ראסל בדרמת הספורט "משחק חוזר", וקיבלה שבחים על הופעתה בסרט "ווין ווין", שם שיחקה לצד פול ג'יאמטי.
ב-2012 הופיעה לינסקי לצד סטיב קארל בקומדיה "דרושה חברה לסוף העולם", והיה לה תפקיד בתור דודה הלן בסרט ב"כמה טוב להיות פרח קיר", דרמה המבוססת על רומן בעל אותו שם.
בשנת 2013, לינסקי כיכבה ב-"The Big Ask", דרמה קומית עצמאית.
תפקידה הבא היה ב"חג מולד שמח", שם גילמה את קלי.
הסרט משך תשומת לב בגלל היותו מאולתר כמעט לחלוטין.
מאוחר יותר באותה שנה, היא הופיעה כחברה הטוב ביותר של איימי פולר בסרט "באים ביחד", ושיחקה בתפקידים ראשיים ב-"We'll Never Have Paris" ו-"Goodbye To All That".
לאחר מכן, היא דיבבה את ביאטריס למיני-סדרה של Cartoon Network, "הגן המסתורי".
מ-2015 עד 2016, לינסקי גילמה את מישל פירסון בסדרה "Togetherness" של HBO, שהתמקדה בחייהם של שני זוגות שחיים תחת קורת גג אחת.
התוכנית - שנוצרה על ידי האחים דופלאס - רצה במשך שתי עונות, וזכתה לשבחים על העלילה האינטימית שלה ועל ההופעות של צוות השחקנים שלה.
ההופעה זיכתה את לינסקי במועמדות לפרס בחירת מבקרי הטלוויזיה.
במרץ 2016, פורסם כי HBO החליטה לא לחדש את הסדרה לעונה שלישית.
על תפקידה ב-"The Intervention", לינסקי קיבלה את פרס חבר השופטים הדרמטי האמריקאי להופעה אישית בפסטיבל הסרטים סאנדנס.
הסרט היה הופעת הבכורה בבימויה של השחקנית קליאה דובאל, שכתבה את דמותה של אנני, אלכוהוליסטית עצבנית, במיוחד עבור לינסקי.
2017-הווה: המשך הקריירה, שבחים ו"הצהובות"
בשנת 2017 השתתפה במותחן הפשע של נטפליקס, "לא מרגישה בבית בעולם הזה", וההופעה של לינסקי זכתה לשבחים רבים על ידי המבקרים.
בשנת 2018 היה ללינסקי תפקיד מרכזי בדרמה העצמאית "סאדי", כשגילמה אישה שנאבקת לגדל את בתה בזמן שבעלה נמצא באפגניסטן.
לאחר מכן, היא הופיעה בתפקיד הראשי של מולי סטרנד בעונה הראשונה של "קאסל רוק", סדרת אימה פסיכולוגית המבוססת על דמויות מהרומנים של סטיבן קינג.
הסדרה עלתה בהולו ביולי 2018 וזכתה לביקורות חיוביות.
בין אפריל למאי 2020, לינסקי כיכבה יחד עם קייט בלאנשט במיני-סדרה בת תשעת החלקים "גברת אמריקה", דרמה פוליטית שבמרכזה הקריירה של הפעילה השמרנית פיליס שלאפלי.
בשנת 2021 לינסקי שיחקה את התפקיד הראשי של האנה בסרט הקומדיה "Lady of the Manor".
בהמשך אותה שנה היא השתתפה בסרט הסאטירה-פוליטי "אל תסתכלו למעלה" שביים וכתב אדם מקיי עבור שירות הזרמת המדיה נטפליקס.
עוד בשנת 2021 היא החלה לככב בסדרה "הצהובות" בתור שאונה, שעלתה לשידור ב-14 בנובמבר 2021 ברשת שואוטיים, היא מככבת בסדרה לצד כריסטינה ריצ'י וג'ולייט לואיס.
לינסקי קיבלה שבחים הן מהמבקרים והן מהצופים ואף קיבלה מועמדות לפרס אמי לבידור בפריים טיים לשחקנית ראשית בסדרת דרמה לשנת 2022.
בשנת 2024 שיחקה בדמותה של הסופרת הניו זילנדית הת'ר מוריס בסדרה הבריטית-אמריקאית "המקעקע מאושוויץ" ששודרה ברשת Peacock האמריקאית וברשת Sky Atlantic (אנ') הבריטית, המבוססת על הרומן באותו שם מ-2018.
בשנת 2001, לינסקי פגשה את השחקן האמריקאי ג'ימי סימפסון (אנ') במהלך צילומי המיני-סדרה "Rose Red", בו הופיעו שניהם.
הם התארסו ב-2005 ונישאו ב-14 באפריל 2007, בכנסייה באגם הייז (אנ'), ליד קווינסטאון, ניו זילנד.
לינסקי הגישה בקשה לגירושין מסימפסון ב-25 בספטמבר 2012, תוך ציון הבדלים בלתי ניתנים לגישור.
הגירושין הסתיימו ב-23 במאי 2014.
בפברואר 2017, לינסקי הודיעה שהיא מאורסת לשחקן האמריקאי ג'ייסון ריטר, איתו היא יצאה ארבע שנים.
בדצמבר בשנה שלאחר מכן, הם הפכו להורים לבת.
הם התחתנו בשנת 2020. לינסקי מתגוררת עם משפחתה בלוס אנג'לס.
היא חברה קרובה של קליאה דובאל, אותה פגשה כשהופיעו יחד בסרט "יחידה במינה" משנת 1999. לינסקי הפכה לצמחונית בגיל עשר לאחר שלמדה על גידול כבשים, אך כעת הוא מזדהה כפסקטריאנית.
+שנהסדרהתפקידהערות2002Rose Redרייצ'ל וויטוןמיני-סדרה2003המגןמרסי2 פרקים2003–2015שני גברים וחצירוזתפקיד ראשי (עונות 2-1)
מועמדת פרס אמי לשחקנית ראשית בסדרת דרמה (2022)מועמדת פרס סאטורן לשחקנית טובה ביותר בסדרת טלוויזיה (2022)מועמדת פרס אינדפנדנט ספיריט לשחקנית טובה ביותר בסדרת טלוויזיה (2023)מועמדת פרס סטלייט לשחקנית הטובה ביותר בסדרת דרמה או ז'אנר (2024)2022קנדיבטי גורמיני-סדרה
מועמדת פרס סטלייט לשחקנית המשנה טובה ביותר במיני-סדרה או סדרה (2023)2023האחרונים מבינינוקת'לין2 פרקים
מועמדת פרס אמי לבידור בפריים טיים לשחקנית אורחת בסדרת דרמה (אנ') (2023)2024המקעקע מאושוויץ הת'ר מוריסתפקיד ראשי; 6 פרקים
מלאני הנרייטה מאס גיסטרנוס (בהולנדית: Melanie Henriëtte Maas Geesteranus נולדה ב-28 ביוני 1970) היא פוליטיקאית הולנדית הפועלת מטעם מפלגת העם למען חופש ודמוקרטיה.
שימשה כשרת התשתיות וניהול המים של הולנד בין 14 באוקטובר 2010 ל-26 באוקטובר 2017.
מלאני נולדה בכפר לאח-סורן במחוז חלדרלנד.
למדה בגימנסיה בעיר ליסה, ולאחר שסיימה את התיכון ב-1988 למדה מנהל ציבורי באוניברסיטת ליידן ובאוניברסיטת ארסמוס ברוטרדם.
קיבלה תואר מוסמך ב-1994. במקביל ללימודיה החלה לעבוד כעוזרת במטה מפלגת העם למען חופש ודמוקרטיה בעיר ליידן.
לאחר סיום לימודיה נבחרה כחברת מועצת העיר ליידן מטעם המפלגה.
בין 1995–1997 שימשה כיועצת בכמה חברות פרטיות.
לאחר מכן עבדה כמפקחת במשרד האוצר עד 1999.
ב-22 ביולי 2002 היא מונתה למזכירת המדינה לענייני תחבורה, עבודות ציבוריות וניהול מים מטעם מפלגת העם למען חופש ודמוקרטיה.
בבחירות הכלליות של 2003 נבחרה לבית הנבחרים של הולנד ונכנסה לתפקידה ב-20 בינואר.
ב-27 במאי פרשה מהתפקיד וחזרה להיות מזכירת המדינה לענייני תחבורה.
ב-9 באוגוסט 2006 הודיעה כי תפרוש מתפקידה לאחר הבחירות הכלליות של 2006, ומתכוונת לקחת פסק זמן מהפוליטיקה.
היא פרשה מתפקידה ב-22 בפברואר 2017 והפכה למנהלת הרכש של קופת החולים אכמדה (Achmea).
ב-14 באוקטובר 2010 מונתה מלאני לשרת התשתיות ואיכות הסביבה בממשלתו של מארק רוטה.
היא פרשה מתפקידה ב-26 באוקטובר 2017 והודיעה שלא תחזור לפוליטיקה.
החל מ-1 באפריל 2018 היא משמשת כיו"ר מועצת המנהלים של קרן פורטיקוס - קרן פילנתרופית השייכת למשפחת ברנינקמייר - הבעלים של רשת האופנה C&A.
מלאני גבריאלה הייראפטיאן (בשוודית: Melanie Gabriella Hayrapetian; נולדה ב-2 בדצמבר 1991), ידועה בשם הבמה שלה, מלאני והבה, היא זמרת שוודית.
בשנת 2023 השתתפה במלודיפסטיבלן, הקדם השוודי לאירוויזיון 2023, עם השיר "For the Show".
היא לא הצליחה להעפיל לגמר משלב גלגל ההצלה, והודחה מהתחרות.
והבה גם כתבה את השיר הזוכה של מלודיפסטיבלן 2020, "Move" של להקת The Mamas.
ב-1 באפריל 2023 הייתה אורחת בתוכנית הריאליטי Drag Race Sverige (הגרסה השוודית ל"המרוץ לדראג של רו פול"), ששודרה ב-SVT1.
מלאנוזה ריהל היא צורה של דרמטיטיס מגע, שמתחילה בגירוד, אדמנת ופיגמנטציה שמתפשטת בהדרגה, אשר לאחר שהגיעה לרמה מסוימת, הופכת לנייחת.
על פי ההערכה, הפתוגנזה של מלאנוזה ריהל היא חשיפה לשמש בעקבות שימוש בבשמים או בקרמים מסוימים (דרמטיטיס פוטו-מגע).
מלאנוזה ריהל נקראת על שם רופא העור גוסטב ריהל, שתיאר לראשונה את המצב בשנת 1917.
מלאני ז'ולי (בצרפתית ובאנגלית: Mélanie Joly; הגייה צרפתית: melani ʒɔli; נולדה ב-16 בינואר 1979) היא פוליטיקאית ועורכת דין קנדית המכהנת כשרת החוץ של קנדה מאז אוקטובר 2021. ז'ולי, חברת המפלגה הליברלית של קנדה, מייצגת את אזור מונטריאול בבית הנבחרים של קנדה.
היא מכהנת כחברת פרלמנט (MP) מאז הבחירות הפרלמנטריות בקנדה 2015. היא החזיקה במספר תיקים, וכיהנה כשרת המורשת הקנדית, שרת התיירות, והשרה לענייני לה פרנקופוני.
התמודדה על ראשות העיר מונטריאול בבחירות המוניציפליות של מונטריאול 2013 והגיעה למקום השני (אחרי הזוכה, דניס קודר).
נולדה במונטריאול, בחבל קוויבק, בוגרת אוניברסיטת מונטריאול וברסנוס קולג', אוקספורד.
נולדה וגדלה ב-Ahuntsic שכונה בצפון מונטריאול.
אביה הוא קלמנט ז'ולי, רואה חשבון שהיה נשיא ועדת הכספים של המפלגה הליברלית בקוויבק ומנהל הרשות לביטחון תחבורה אווירית בקנדה בין השנים 2002 ל-2007. אימה החורגת, קרול-מארי אלארד, היא עורכת דין ועיתונאית, שהייתה חברת פרלמנט שייצגה את לאבל-מזרח בין השנים 2000 ל-2004. ז'ולי נשואה לפליקס מרזל, אמן ויזם.
לאחר שסיימה את התואר הראשון שלה במשפטים באוניברסיטת מונטריאול בשנת 2001, ז'ולי הפכה לחברה בלשכת עורכי הדין של קוויבק.
לאחר מכן היא קיבלה את מלגת Chevening והמשיכה את לימודיה בברסנוז קולג', אוקספורד, שם קיבלה תואר מגיסטר במשפטים, במשפט השוואתי וציבורי בשנת 2003. ז'ולי גם עשתה התמחות כשדרנית רדיו בתחנת רדיו-קנדה (CBC), בשנת 2007.
בתחילת דרכה המקצועית היא עבדה כעורכת דין בשני משרדים גדולים במונטריאול.
במשרד השני בו עבדה, דייוויס וורד פיליפס & וינברג, המנטור שלה היה ראש הממשלה לשעבר של פארטי קוויבק, לוסיאן בושרד, שסיפק לה לבקשתה את מכתב ההמלצה לאוקספורד.
היא עבדה בעיקר בתחומי ליטיגציה אזרחית ומסחרית, פשיטת רגל ודיני חדלות פירעון.
בשנת 2010, היא הפכה לתושבת חבל קוויבק הראשונה שקיבלה את פרס ארנולד אדינבורו, המכיר במעורבות פילנתרופית בקהילת התרבות הקנדית.
בשלב מסוים היא פתחה משרד ליחסי ציבור, ועם לקוחותיה נמנה אחד היורשים להון משפחת ברונפמן שניסה לרכוש את קבוצת ההוקי Montreal Canadiens.
יחד עם עמיתים שלה היא הקימה את "דור הרעיונות" – פורום פוליטי לבנות ובני 25 עד 35.
ביוני 2013 הכריזה ז'ולי על מועמדותה לראשות עיריית מונטריאול בבחירות שהתקיימו באותה שנה.
היא הקימה מפלגה חדשה בשם Vrai changement pour Montreal, כדי לתמוך במועמדותה.
ב-3 בנובמבר, יום הבחירות, היא השיגה 26.50% מהקולות, וסיימה שש נקודות אחרי המנצח, דניס קודר.
עם זאת, היא סיימה לפני כמה מתמודדים מבוססים יותר.
לאחר ההפסד, בפעילותה כמגייסת תרומות בתחום התרבות, הכירה ז'ולי את הקולנוען והסופר אלכסנדר טרודו אחיו הצעיר של ראש הממשלה ג'סטין טרודו שהזמין אותה להשתתף בקבוצה שהובילה את הקמפיין של אחיו לראשות המפלגה הליברלית של קנדה.
בשנת 2015, ז'ולי עזבה את הפוליטיקה המוניציפלית והכריזה על מועמדות למפלגה הליברלית של קנדה במחוז האלקטורלי החדש של Ahuntsic Cartierville בבחירות הפדרליות של 2015 לפרלמנט הקנדי ה-42. ז'ולי זכתה ב־47.5 אחוזים מהקולות, והדיחה את מריה מוראני.
ז'ולי הפכה לחברת פרלמנט המייצגת מחוז בחירה במונטריאול, בקבינט שמחצית מחבריו היו נשים.
הגישה הידידותית שלה התאימה להבטחה של טרודו בדבר גישה שלטונית חיובית ומסבירת פנים.
לאחר הבחירות הכלליות ב-2015, ז'ולי נבחרה לשרת התרבות כחלק מהממשלה החדשה של ראש הממשלה ג'סטין טרודו.
תפקידה הראשון כשרת התרבות היה מתוקשר והיא קיבלה ביקורת ציבורית בעקבות הסכם שחתמה עם נטפליקס להשקעה בהפקות קולנוע קנדיות, שלא כלל התחייבות להשקעה בתוכניות בשפה הצרפתית.
ב-28 באוגוסט 2018, ז'ולי נבחרה לתפקיד שרת התיירות, השפות הרשמיות ותיק הארגון הבין-לאומי לפרנקופוניה.
היא נכנסה לתפקיד השרה לפיתוח כלכלי ולשפות רשמיות ב-13 בדצמבר 2019. המנדט שלה סומן על ידי הכנסה של סוכנויות פיתוח אזוריות נפרדות למערב קנדה: פיתוח כלכלי לערבות (PrairieCan) ופיתוח כלכלי של קנדה לאוקיינוס השקט (PacifiCan).
ב-15 ביוני 2021, היא הציגה את חוק C-32 בבית הנבחרים, חוק להשגת שוויון מהותי של אנגלית וצרפתית ולחיזוק חוק השפות הרשמיות.
לראשונה מאז 1988, המודרניזציה של ז'ולי נועדה להבטיח כי מגוון הצעדים של הממשלה בתחום התמיכה בשפות הרשמיות יתאימו לאתגרים בתחום זה באזורים שונים במדינה.
בתחילת שנת 2021 הציע ראש ממשלת קנדה ג'סטין טרודו, למלאני ז'ולי לכהן כשרת החוץ.
בתחילה ז'ולי סירבה, לא מסיבות של חוסר ניסיון ביחסי חוץ, אלא מפני שחששה שריבוי הנסיעות הכרוכות בתפקיד יאלצו אותה לוותר על מאמציה להרות בהפריה מלאכותית.
טרודו הציע לדאוג לכך שהטיפולים יבוצעו בכל מקום אליו תידרש לנסוע ולבסוף היא החליטה לקבל את ההצעה שהפכה אותה לדיפלומטית הבכירה במדינה, ונכנסה לתפקיד שרת החוץ של קנדה ב-26 באוקטובר 2021.
מאז כניסתה לתפקיד ז'ולי התמודדה עם אירועים כמו:
פלישת רוסיה לאוקראינה: במסגרת החשש במקומות שונים בעולם לגבי התגברות נוכחות חיילית רוסית בגבול המזרחי של המדינה בינואר 2022 היא ביקרה באוקראינה.
תוך כדי מלחמת אוקראינה-רוסיה היא ביקרה שם שוב ב-8 במאי 2022, כאשר התלוותה לטרודו בביקור לא מתוכנן בקייב כדי לפתוח שם מחדש את השגרירות הקנדית.
עם זאת, דווח כי שגרירות קנדה מעולם לא נפתחה מחדש, והשגריר הקנדי לא חזר לאייש שם את המשרה.
שנה לאחר תחילת המלחמה, היא היללה את המאמצים של הממשלה שלה בתחום קידום שינוי המשטר ברוסיה.
מלחמה בין ישראל לחמאס: לאחר אירועי טבח שבעה באוקטובר, דחתה ז'ולי ב-30 באוקטובר את הקריאות להפסקת אש במלחמת חרבות ברזל, אך הביעה תמיכה ב"הפוגה הומניטרית".
קרע ביחסי קנדה-סין: במהלך ועדת בית הנבחרים במארס 2023 שחקרה את התערבות סין בבחירות בבחירות הפדרליות של 2019 ו-2021, האשימה ז'ולי את סין ב"ניסיון לזרוע פילוג בדמוקרטיות רבות" והציעה דרכים שבהן ניתן למנוע התערבות זרה בעתיד.
לאחר הצבעה על דיכוי העם האויגורי בשינג'יאנג, דווח במאי 2023 כי משפחתו של חבר הפרלמנט הקנדי מייקל צ'ונג בהונג קונג סומנה כמטרה, כולל על ידי דיפלומט סיני בשם ג'או ווי.
בעקבות כך הכריזה ז'ולי על ווי כאישיות בלתי רצויה.
משבר דיפלומטי חמור עם ממשלת הודו: קנדה האשימה את ממשלת הודו בשיתוף פעולה עם כנופיות פושעים בניסיון להפחיד ואף לרצוח אזרחים קנדים שתומכים בהקמת מדינה סיקית נפרדת.
לאחר הרצח של מנהיג הבדלנים הסיקים הקנדי, הארדיפ סינג ניג'אר, נוצר המשבר ביחסי הודו-קנדה, שהתדרדרו לנקודת שפל.
ז'ולי הורתה על גירושו מקנדה של פאבן קומאר ראי, דיפלומט הודי בכיר שעמד בראש הפעילות של אגף המחקר והניתוח, בסוכנות הביון החיצונית של הודו.
ב-29 בספטמבר 2023 הרפובליקה התקפלה ובאוקטובר 2023 במהלך סוף שבוע אחד התפנו כל תושבי סטפנקרט לארמניה, עד האחרון שבהם.
גם שובו של נשיא ארצות הברית הנבחר דונלד טראמפ והאיום שלו להטיל מכסים גבוהים על ייבוא סחורות קנדיות מעוררים סוגיות בעייתיות בנושאי יחסי חוץ, כלכלה והגירה.
טרודו כינס מחדש ועדה ממשלתית לענייני ארצות הברית שכוללת גם את ז'ולי.
מלאנה היא כפר עתיק השוכן בחלק ההודי של ההימלאיה, במדינת הימאצ'ל פראדש.
הכפר ממוקם על רמה בגובה 2,652 מטר מעל פני הים, בעמק צדדי של עמק פרוואטי, מצפון-מזרח לעמק קולו.
מלאנה, שרואה בעצמה את הדמוקרטיה העתיקה בעולם, אינה מכירה בשלטון ההודי.
פרלמנט מקומי הוא שקובע את החוקים שעל פיהם מתנהל הכפר.
לזרים מתייחסים בחשדנות רבה, ומגע פיזי איתם אסור.
תושבי הכפר דוברים שפה משלהם, המכונה קנאשי.
על פי מסורות מקומיות, החכם ג'מלו רישי התיישב במלאנה, לאחר שגבר בקרב על שד מקומי, והוא שקבע את הכללים והתקנות שעל פיהם פועל הכפר עד היום הזה.
על פי מסורות אחרות, תושבי הכפר הם צאצאי חייליו של אלכסנדר מוקדון.
מחקרים גנטיים עדכניים של אוכלוסיית מלאנה מצביעים על התאמה רבה יותר למוצא הודי-ארי מאשר למוצא יווני.
נמצא שהמלאנים נושאים שיעור גבוה של הפלוטיפים של DNA-Y J2 ו-R1a, שהם הפלוטיפים של רוב ההודים, בעוד שמוצא יווני היה צפוי לשילוב אופייני שונה של הפלוטיפים של DNA-Y כמו R2b.
תושבי האזור טוענים כי מלאנה היא הדמוקרטיה העתיקה בעולם והיא מנהלת מאז שקמה מערכת פרלמנטרית מאורגנת.
לאחר שהייתה מבודדת לאורך הדורות משאר העולם, נעשו במהלך 50 השנה האחרונות ניסיונות מצד הממשלה ההודית ומדינת הימאצ'ל פרדש להכפיף את הכפר למערכת החוקים הכללית של המדינה.
החל משנת 1996 דורשת הממשלה ההודית מתושבי מלאנה לשאת תעודת זהות.
סכר שהוקם בשנת 2001, ושאפשר את הקמתה של תחנת הכוח ההידרואלקטרית מלאנה (Malana Hydro Power Station), חיבר את מלאנה לשכנותיה.
במקביל, חובר הכפר לרשת החשמל הארצית.
עם זאת, באחד מארבעה הרבעים של הכפר החליטה המועצה לא להתחבר לרשת, וחלק זה של הכפר ממשיך להשתמש באמצעי תאורה מסורתיים.
סלילת דרך חדשה קיצרה את זמן ההליכה אל הכפר מכמה ימים לארבע שעות בלבד.
ב-5 בינואר 2008 כילתה שריפה שפרצה בכפר יותר ממחצית הבתים בכפר, גם ארבעה מקדשים עתיקים ניזוקו, העיקרי שבהם מקדש האל ג'מלו.
האסון שנחת על תושבי הכפר, ושיוחס לכעסו של האל, הביא גם התפתחות: הבתים שנשרפו, שנבנו מעץ ואבן, הוחלפו בבתים מודרניים מבטון מזוין, שלראשונה נכללו בהם גם מטבח ושירותים.
בשנת 2017 החליטה הנהגת הכפר על סגירתם של כתריסר בתי הארחה ומסעדות, בטענה שזוהי דרישתו של האל ג'מלו.
אף על פי שהכפר ממוקם בהימאצ'ל פראדש, הודו, תושבי הכפר אינם רואים בעצמם חלק מהודו.
יש להם הנהגה ומערכת משפט משלהם, ותושב הכפר שפונה לעזרת המשטרה או רשויות המשפט, נענש.
הכפר נשלט על ידי פרלמנט דו-ביתי, המורכב מבית תחתון הנקרא קאנישתאנג ובית עליון הנקרא ג'איישתאנג.
הבית העליון מורכב מ-11 נציגים, שמונה נציגים נבחרים משמונה בתי האב שמרכיבים את הכפר, ושלושה בעלי תפקידים שעוברים בירושה ושמתמנים לכל חייהם: הכהן, הנשיא וה"גור" (המתקשר עם האל).
הבית התחתון משתנה בהרכבו, ויכול לכלול את נציגי כל משפחות או את כלל המבוגרים בכפר.
הפרלמנט משמש גם כבית המשפט של הכפר והוא בעל סמכות להטיל עונשים.
עד לשנים האחרונות ניהלה מלאנה משק אוטרקי.
הכלכלה התבססה על גידול צאן, לבשר לחלב ולצמר, שנטווה עד היום באופן ידני.
בנוסף על בשר וחלב, כללה התזונה המסורתית צמחים שלוקטו ביער הסמוך.
אחד מן הצמחים שמשגשגים במורדות ההימלאיה הוא הקנבוס, ששממנו ייצרו המלאנים לאורך מאות שנים סלים, חבלים ונעליים.
השימוש בצמח קיבל תפנית דרמטית בשנות ה-80 של המאה ה-20. לאחר שהתיירים מן המערב גילו אותה, הפכה מלאנה ליעד לתיירות סמים.
מלאנה ידועה בייצור "קרם מלאנה" ("Malana Cream") – חשיש טהור באיכות גבוהה.
תהליך ההכנה מבוסס על שפשוף חוזר של פרחי הקנאביס הטריים בין כפות הידיים, פעולה אשר מפרישה את השרף ויוצרת שכבה דביקה של חשיש על פני העור.
העובדה שנסללו דרכים שהנגישו את הכפר לשאר העולם הביאה גם לחיכוך קבוע של תושבי מלאנה עם המשטרה הארצית, שמשמידה בכל שנה חלקות נרחבות משדות הקנאביס המקומיים.
מערכת החיים במלאנה היא דתית מאוד, ומתנהלת באופן כמעט יומיומי על פי ציווי האל, ג'מלו, כפי שהוא מתוקשר לאנשי הכפר על ידי שלושת אנשי הדת.
בכל פעם שיש אי בהירות לגבי סוגיות חברתיות או מנהליות, מוזעקים חברי הפרלמנט לדיון, לא פעם בפני הכפר כולו.
כל תושבי הכפר חייבים להיות זמינים אם הם נקראים לפרלמנט, אי התייצבות גוררת עונש.
בעשורים האחרונים נוספו לחוקי הכפר איסור שתיית אלכוהול, ואיסור פנייה לרשויות, בעיקר למשטרה.
לקראת תקופת החורף, שבה מתכסה הכפר כולו בשלג, מובילים רועי הצאן של הכפר את העדרים דרומה, לאזור שימלה, והפעילות בכפר - כולל פגישות הפרלמנט - נפסקת עד לשובם.
הנישואים במלאנה אינם כוללים טקס, אלא ליווי הכלה אל בית החתן.
השידוך נעשה באופן מסורתי על ידי הורי שני הצדדים, והם כוללים מוהר, שחוזר אל הגבר במקרה של גירושין.
הפוליגמיה מותרת ורבים מהגברים נשואים לשתיים או שלוש נשים.
נישואים מחוץ לכפר אסורים, בעיקר על נשים, ומי שעוברת על האיסור מגורשת לתמיד.
עם זאת, החוק גם מגדיר את קרבת הדם המרבית המותרת בין בני זוג.
לאורך הדורות, נמנעו תושבי מלאנה ממגע עם זרים, כולל עם תושבי הכפרים השכנים בעמק קולו.
כל מגע עם זר אסור, ואם קרה בשוגג הוא מחייב טבילה.
עניין זה נכון לא רק למגע בין אנשים, זרים אסורים במגע גם עם המקדשים ואפילו עם קירות הבתים המלאניים, ומי שמפר את החוק מחויב בקנס.
החוק במלאנה כולל הגנה על משאבי הטבע, בעיקר כאשר מדובר ביער המקומי.
אסור לתקוע מסמר בעץ ביער, או לאסוף ענפים או עלים יבשים ביער, ולא להבעיר בו אש.
גם ציד של חיות בר אסור, אלא באישור מיוחד של מועצת הכפר, שניתן בעונות מסוימות בכל שנה.
אפילו שתושבי מלאנה מתייחסים לדת ההינדואיסטית, הם אינם עובדים אף אחד מן האלים ההינדואיסטים המוכרים, אלא אל מקומי - ג'מלו דווטה.
הם אינם משתמשים בשירותי הדת של הכוהנים הרשמיים - הברהמינים - אלא ממנים כוהנים משל עצמם, ושלא כבמקדשים הינדואיסטיים טיפוסיים, שגדושים בפסלים, המקדש החשוב בכפר, מקדש ג'מלו רישי, מכיל רק תמונה אחת של האל, וקירותיו מעוטרים בקרני חיות שהועלו כקורבן.
המִנהל המקומי כולו מתנהל לפי הנחיותיו של ג'מלו, באמצעות חברי הפרלמנט, שנתפשים כשליחיו של האל, מייצגים את רצונו ושולטים בכפר בשמו.
החלטותיו של ג'מלו נחשבות למכריעות בכל סכסוך, ולרוב לא נדרשת כל סמכות חיצונית ליישוב מחלוקות.
אם בכל זאת אין החלטה, פונים אל ה"גור" - שתפקידו לתקשר את דבר האלוהות לאנשים.
תושבי מלאנה מדברים שפה משלהם, המכונה קנאשי, שפה שמובנת רק לתושבי הכפר ואינה מדוברת בשום מקום אחר.
על תושבי מלאנה חל איסור דתי ללמד זרים את השפה המקודשת.
קנאשי שונה באופן מובהק מן הניבים האחרים המדוברים בסביבת מלאנה.
נראה שמדובר בשפה שמושפעת מסנסקריט וכן מניבים טיבטיים שונים, ושייכת למשפחת השפות הטיבטיות-בורמזיות.
עם זאת, אין זיקה הדדית בין הקנאשית ובין השפות הטיבטיות-בורמזיות המדוברות במחוז קינאור הסמוך.
מלאמין אפקלה הוא כדורגלן צרפתי המשחק בעמדת קשר הכנף בקבוצת מונקו מליגת העל הצרפתית.
אפקלה גדל במחלקות הנוער של AS בונדי ומונקו.
בקיץ 2022 חתם על חוזה מקצועני ראשון במונקו.
ב-24 בינואר 2024 הושאל למשך עונה וחצי לסרקל ברוז' מליגת העל הבלגית.
הוא ערך 25 הופעות ליגה במהלך תקופת ההשאלה, בהן הבקיע שער אחד.
אפקלה נכלל בסגל נבחרת צרפת עד גיל 20 לטורניר גביע העולם עד גיל 20 לשנת 2023, וערך שתי הופעות בטורניר.
מלאניה הוא סרט אמריקאי משנת 2026, בהפקה ובבימויו של ברט ראטנר.
הסרט מתעד את מלאניה טראמפ, הגברת הראשונה של ארצות הברית, בעשרים הימים שלפני השבעתו השנייה של בעלה, דונלד טראמפ, לנשיאות.
הפיתוח החל זמן קצר לאחר בחירות הנשיאות ב-2024 והפרויקט קיבל הצעות מימון מאמזון, דיסני, נטפליקס וסרטי פרמאונט.
הצעתה של חברת אמזון, בסך 40מיליון דולר, היא הגבוהה ביותר אי פעם עבור סרט תיעודי, וכללה גם הפקה קולנועית וסדרת תעודה.
טראמפ שמרה על השליטה העריכתית בסרט והייתה מעורבת במידה רבה בהפקה.
זה היה סרטו הראשון של ראטנר מאז שהואשם בהתנהגות מינית בלתי הולמת.
פרננדו סוליצ'ין גויס כמפיק בפועל.
אמזון, דיסני, נטפליקס וסרטי פרמאונט הגישו הצעות מחיר לזכויות השידור.
דיסני הציעה כ-14 מיליון דולר, אך הפסידה להצעה של אמזון בסך 40 מיליון דולר.
זה המחיר הגבוה ביותר ששולם אי פעם עבור סרט תיעודי.
טראמפ אמרה שהיא קיבלה את הצעתה של אמזון בשל הכללתו של הפקת סרט קולנועי בעסקה.
טראמפ הרוויחה 28 מיליון דולר מהסרט.
"מלאניה" הוא סרטו הראשון של ראטנר מאז שנשים רבות האשימו אותו בהתנהגות מינית בלתי הולמת בשנת 2017. ראטנר היה האדם היחיד שנשקל להיות המפיק.